Mladenovič Mitja in Jelka Ljubno, 4.6.2024

Ljubno 65

4244 Podnart

Krajevna skupnost Ljubno

**Za Svet KS**

Spoštovani!

Bliža se naš krajevni praznik in ob tej priložnosti se ponavadi podeljujejo tudi priznanja, oz. zahvale zaslužnim krajanom.

Za letos imava predlog:

da se podeli priznanje KS **Skupini žensk - gospodinj za peko peciva in ostalih priboljškov ter pomoči pri postrežbi le-teh ob raznih krajevnih dogodkih.**

Po podatkih, ki so nama jih same posredovale, to skupino sestavljajo:

Darinka Cvenkel, Manca Kozjek, Sonja Brejc, Tončka Jeglič, Vida Grilc, Polonca Čebavs, Andreja Bohinc, Minka Marčun, Marija Habjan, Francka Sitar, Mateja Roblek, Borka Stoilova, Alenka Šolar, Margita Mohorič, Mica Ussai, Jožica Šmid, Meta Krajnc, Tina Stoilova, Dora Štular, Bojana Bec, Magda Šlibar.

Aktivira in povezuje jih Darinka Cvenkel.

Večina od njih je že od vsega začetka vedno prisotna, nekatere pa pomagajo občasno.

Utemeljujeva s sledečim:

že več kot desetletje ob vseh prireditvah in večjih dogodkih, ki jih organizira KS, gasilci in razna društva, te ženske napečejo zelo dobro domače pecivo in ostale dobrote. To delajo prostovoljno in na lastne stroške, kar je v današnjem času že prava redkost. Kljub kmečkemu delu in zaposlitvi, ki so jo imele ali jo še imajo, nikoli ne odrečejo organizatorjem. S tem pokažejo veliko pripadnost skupnosti, kar je dandanašnji prav tako prava redkost. Gostje tako ob pogostitvi dobijo zelo dober vtis o domačinih, saj jih postrežejo tudi z domačimi dobrotami, kar pa je tudi že redko.

Misliva, da je ob že toliko let trajajočem njihovem trudu skrajni čas, da se jim krajani zahvalimo s priznanjem, oziroma za kakršno koli zahvalo se boste odločili. Lepo bi bilo, da se jih na proslavo tudi pisno povabi in se jih pokliče poimensko.

Mitja in Jelka Mladenovič